Učešće na naučnom skupu "Kulturno-potporna sredstava u funkciji nastave i učenja"

Međunarodni naučni skup, pod nazivom "Kulturno-potporna sredstava u funkciji nastave i učenja" održan je na užičkom Učiteljskom fakultetu (Univerziteta u Kragujevcu), 3. novembra 2017. godine. Osim Učiteljskog fakulteta u Užicu, organizatori skupa su bili Univerzitet Primorska - Pedagoški fakultet u Kopru (Slovenija), Pedagoški fakultet Univerziteta "Konstantin Filozof" u Nitri (Slovačka) i Pedagoški fakultet Univerziteta "Jan Evangelista Purkine", Usti na Labi (Češka).

U okviru naučno-istraživačkog projekta "Nastava i učenje - problemi, ciljevi i perspektive", uz podršku Ministarstva prosvete, nauke i tehnološkog razvoja, već sedmu godinu zaredom, organizovani su naučni skupovi na ovom fakultetu. Brojni učesnici su predstavili radove iz oblasti jezika, udžbenika, štampanih materijala, filma, informaciono-komunikacione tehnologije, apostrofirajući različite vidove kulturološke potpore, u procesu obrazovanja i osamostaljivanja učenika prilikom sticanja znanja i vještina.

Kao rezultat rada na pomenutoj konferenciji, objavljena je monografija koja sadrži 33 naučna i stručna rada 46 autora, od kojih je 20 istraživača iz inostranstva (Slovačke, Poljske, Slovenije, Bosne i Hercegovine i Crne Gore).

Konferenciji su prisustvovali profesori sa Filozofskog i Filološkog fakulteta u Nikšiću: prof. dr Nikola Mijanović, doc. dr Dijana Vučković, doc. dr Dušanka Popović i prof. dr Tatjana Novović.